་རྩོད་པ་ཡིན་ཏེ ། ། སྔ་
རྒོལ་བའི་སྒྲ་མི་རྟག་སྒྲུབ་ཀྱི་གཏན་ཚིགས་དེ་ ཐུན་མོང་ བའི་མ་ངེས་པར་བརྗོད་པའི་སུན་འབྱིན་

ལྟར་སྣང་རྣམ་པ་གཉིས ་ཡིན་པའི་ཕྱིར་དང་ ། ། ཁྱོད་རྟགས་ཀྱི་ཆོས་མཐུན་ཆ་ཤས་ཙམ་མཐོང་
བས་སྒྲ་ལ་རྟག་པར་ གྲུབ་པར་འདོད་པ་ བཞིན། ཁོ་བོས་ཀྱང་རྟགས་ཀྱི་མཐུན་ཕྱོགས་ལ་ཆོས་
མཐུན་མཐོང་བ་ཙམ་གྱིས་སྒྲ་མི་རྟག་པར་གྲུབ་པར་ མཚུངས་པའི་ཕྱིར། ། དཔེར་ན་ འགལ་བ་
ལ་ མི་འཁྲུལ་བ་ཅན་ གྱི་གཏན་ཚིགས་ལྟར་སྣང་བཞིན་ནོ ། ། སུན་འབྱིན་ འདི་ ལྟ་བུ་ ཡང་
དཔེ་ལ་ རྗེས་ སུ་ འགྲོ་ བ་ མེད་པའི་ཕྱིར། །དཔེ་ལྟར་སྣང་བའི་ སྒོ་ནས་ སྐྱོན་བརྗོད་
པ་ཙམ་ཡིན་པ་སྟེ ། ། དེ་ལྟར་བྱས་ན་གང་མི་རྟག་པ་དེ་རྩོལ་བྱུང་ཡིན་ཞེས་པ་དང་། །གང་རྩོལ་བྱུང་
མིན་ན་རྟག་གོ་ཞེས་པ་སོགས་ རྗེས་འགྲོ་ཕྱིན་ཅི་ལོག་ པ་ ཉིད་ལས ་ཀྱང་བསྒྲུབ་བྱ་འགྲུབ་
པར་འགྱུར་དགོས་ན་ཡང་མི་རིགས་པའི་ཕྱིར་དང་ ། །དཔེ་དང་བསྒྲུབ་བྱ་ གཉིས་པོ་ཕན་ཚུན་
འཆོལ་ཏེ་གཅིག་ཏུ་ འདྲེས་པ་ཉིད ་དུ་འགྱུར་བའི་ཕྱིར་རོ ། ། དེ་ལྟར་ན་རྗེས་སུ་འགྲོ་ལྡོག་གཉིས་ཀ་
མེད་པའི་སུན་འབྱིན་གྱིས་ རྟགས་དེའི་བདག་ཉིད་ཀྱི་དབྱེ་བས། ། རྟག་མི་རྟག་གང་ཡང་
མི་འགྲུབ་ཅིང་མ་ངེས་པའི་ འཁྲུལ་བ་ ཅན་གྱི་སུན་འབྱིན་ ལྟར་སྣང་རྣམ་པ་གཉིས ་སུ་འགྱུར་
ཏེ ། །གཏན་ཚིགས་ ཚུལ་གསུམ་ཚང་བའི་ ཕྱོགས་གཅིག་ཏུ་ངེས་པ་ནི ། །སྦྱོར་བ་སྔ་མ་
དང་ཕྱི་མ་གཉིས་ཀ་ ལ་ཡོད་ པ་མིན་པའི་ཕྱིར་དེས་ན་སུན་འབྱིན་ལྟར་སྣང་ཡིན་ནོ ། ། ཡང་དུང་སྒྲ་
མི་རྟག་སྟེ། རྩོལ་བྱུང་ཡིན་པའི་ཕྱིར། དཔེར་ན་བུམ་པ་བཞིན་ཞེས་བཀོད་པ་ན། ཕྱི་རྒོལ་ན་རེ། བསྲེག་
པར་བྱ་བ་དང་། མིག་གི་གཟུང་བྱ་ཡིན་པ་སོགས་ཀྱིས་བུམ་པ་ཁོ་ན་མི་རྟག་པར་འགྱུར་གྱི། སྒྲ་ནི་རྟག་
སྟེ། བསྲེག་བྱ་མ་ཡིན་པ་དང་། མཉན་བྱ་ཉིད་སོགས་ཀྱིས་ཕྱིར་ཞེས་ཆོས་ཅན་དང་དཔེའི་ བྱེ་བྲག་
གི་ཆོས་ བརྗོད་པས་ དེ་གཉིས་ ཆོས་མཐུན་ པ་ ལའང་། ། བཟློག་སྟེ་མི་མཐུན་པར་བརྗོད་པ་ནི་
རྟག་པ་དང་མི་རྟག་པ་ རྣམ་ པར་ རྟོག་ པ་ མཚུངས་པ ར་བརྗོད་པའི་ལྟག་ཆོད་དེ། འདི་ལ་ཡང་
ནི ། །འཁྲུལ་བ་ཅན་གྱི་ གཏན་ཚིགས་ལྟར་སྣང་གི་ བྱེ་བྲག་ བསྲེག་བྱ་མ་ཡིན་པ་ལ་སོགས་པ་

ཀུན་བཏུས་མཆན་འགྲེལ།
དག་ གིས། ། སྒྲ་ རྟག་པར་ ཐལ་བར་ འགྱུར་བ འི་ སྐྱོན་བརྗོད་པ་ཡིན་པས་ དེ་ ནི་མ་ངེས་པའི་སུན་
འབྱིན་ ལྟར་སྣང་ ཡིན་ནོ ། ། ཡང་ སྤྱི་མིན་གྱིས་ ཏེ་ཐུན་མོང་མིན་པའི་ཁྱད་པར་མཉན་བྱའི་རྟགས་
ལྟ་བུས་ ཀྱང་ རྟག་པར་སྒྲུབ་མི་ནུས་ཞེས་སོ། །བྱས་རྟགས་ཀྱིས་སྒྲ་མི་རྟག་སྒྲུབ་ཀྱི་དཔེ་བུམ་པ་བཀོད་
པ་ན། ཕྱི་རྒོལ་ན་རེ། དེ་ལྟར་ན་བུམ་པར་ཡོད་པའི་ཆོས་ཐམས་ཅད་སྒྲ་ལ་འཐོབ་པར་འགྱུར་བས་དཔེ་
དང་བསྒྲུབ་བྱའི་ཆོས་ཀུན་ཀྱང་ གཅིག་ཉིད་དུ། །ཐལ་བར་འགྱུར་ བའི་ ཕྱིེར་ རོ་ཞེས་ བྱེ་
བྲག་ གམ་ཁྱད་པར་མེད་པར ། ། རྒོལ་བ་དེས་ནི་ བསྒྲུབ་བྱ་ དང་དཔེ་ རྟགས་ ཐམས་ཅད་ ཁྱད་
པར་ཡོད་པ་ལ་ མེད་ པར་བརྗོད་དེ་སུན་འབྱིན་པ་ཡིན་པའི་ཕྱིར ། དེ་ ཡང་། ། དཔེ་རྟགས་ མ་གྲུབ་
པར་བརྗོད་ པའི་ སུན་འབྱིན་ ལྟར་སྣང་བར་འདོད ་དོ ། །
ཡང་བརྗོད་པ། རྩོལ་བྱུང་གི་རྟགས་ཀྱིས་དུང་སྒྲ་མི་རྟག་སྒྲུབ་ཀྱི། དཔེ་བུམ་པ་བཀོད་པ་
ན་ བསྒྲུབ་བྱ་ལ་ནི་གནོད་ པའི་སྐྱོན་བརྗོད་འདི་ལྟར། དཔེ་བུམ་པའི་ ཆོས་ མིག་གིས་གཟུང་
བྱ་ཡིན་པ་དང་མཉན་བྱ་མིན་པ་སོགས་ ཀྱང་། ། སྒྲ་རྟག་པར་སྒྲུབ་པའི་གཏན་ཚིགས་སུ་ མཚུངས་
པ་ཉིད་ཀྱིས་ ན། བུམ་པ་སྒྲ་རྟག་གཉིས་ཀར་སྒྲུབ་པའི་དཔེ་ཡིན་པར་ བྱེ་བྲག་ གམ་ཁྱད་པར་
མེད་དོ་ཞེས་སུན་འབྱིན་དེ་འདྲ་ནི ། །གཏན་ཚིགས་ ཀྱི་ སྐྱོན་ལ་འགལ་ བར་བརྗོད་པའི་སུན་
འབྱིན་ ལྟར་སྣང་ ཡིན་གྱི ། ། དོན་ལ་འགལ་བ་དངོས་ཀྱི་ སྐྱོན་ཡོད་ པ་ མིན་ཏེ་ཕྱོགས་ཕྱི་མ ་
རྒོལ་བའི་སུན་འབྱིན་གྱིས ། །བསྒྲུབ་བྱ འི་ ཆོས་སམ་དེ་དང་ཆོས་ཅན་གྱི་ཚོགས་དོན་ ལ་གནོད་
པར་ སྒྲུབ་པའི་ཕྱིར ་སྐྱོན་བརྗོད་པ་དེས ། །གནོད་ པ་ཅུང་ཟད་ཙམ་ཡང་ མི་བྱེད་པ་ ཉིད་ཀྱིས་
ཕྱིར་ འགལ་ བ་ ཉིད་ཡིན ་ནོ ། ། ཡང་དུང་སྒྲ་མི་རྟག་སྒྲུབ་པ་ལ་རྩོལ་བྱུང་གཏན་ཚིགས་ཡིན་ན། དེ་
མི་རྟག་པ་ཐམས་ཅད་སྒྲུབ་བྱེད་ཀྱི་གཏན་ཚིགས་ཡིན་དགོས་པ་ལ། རྩོལ་བྱུང་རང་གི་ བསྒྲུབ་བྱ་
སྒྲ་མི་རྟག་པ་ ལས་གཞན་ གློག་སོགས་ལ་རྩོལ་བྱུང་མེད་ཀྱང་མངོན་སུམ་སོགས་ཀྱི་ གཏན་

ཚིགས་ཀྱིས། ། མི་རྟག་པར་ བསྟན་ ནུས་པར་མཐོང་ ན་ སྒྲ་ལའང་རྩོལ་བྱུང་རྟགས་མ་ཡིན་ཞེས་
པ་ དམིགས་པ་མཚུངས་པ འི་ ལྟག་ཆོད་དུ འོ། ། དེ་ཡང་མི་འཐད་དེ། ཆོས་ཅན་སྒྲ་ལྟ་བུ་གཅིག་
ལ་རྟག་པ་དང་མི་རྟག་པ་ལྟ་བུའི་ བསྒྲུབ་བྱ་དུ་མ་བཀོད་པ་ལ། །གཏན་ཚིགས་ ཀྱང་
དེ་དང་རྗེས་ སུ་ མཐུན་ པར་དུ་མ་ཉིད་ཡིན་གྱི་གཅིག་མིན་ལ ། ། རྩོལ་བྱུང་ལྟ་བུའི་ གཏན་
ཚིགས་ཀྱིས་ནི་ གློག་ལ་སོགས་པའི་བསྒྲུབ་བྱ་མི་རྟག་པ་སྤྱི་ལ་ མ་ཁྱབ་ཀྱང་། ། རང་གི་
བསྒྲུབ་བྱའི་དངོས་པོ་ དུང་སྒྲ་མི་རྟག་པར་ རྟོགས་ ནུས་ པའི་ཕྱིར། ། སུན་འབྱིན་དེ་ནི་ མ་
གྲུབ་ པ་ ལྟར་སྣང་ བརྗོད་པ་ཡིན་ཏེ། རྩོལ་བྱུང་གི་རྟགས་དེས་ཆོས་ཅན་དུང་ སྒྲ་ ལ་ གནས་ ཡོད་
ཀྱི། ། ཆོས་ ཐམས་ཅད་རབ་དུ་སྒྲུབ་ པ་ མ་ཡིན ་པར་མི་རྟག་པ་ཙམ་ཞིག་སྒྲུབ་པ་ཡིན་པའི་
ཕྱིར་རོ ། ། ཡང་ ཐེ་ཚོམ་ མཚུངས་པའི་ལྟག་ཆོད་ནི་རྩོལ་བྱུང་གིས་དུང་སྒྲ་མི་རྟག་པར་སྒྲུབ་པ་ན། ཕྱི་
རྒོལ་ན་རེ། གཏན་ཚིགས་ཀྱི་ བརྗོད་དོན་ སྒྲ་ལ་མི་རྟག་པ་སྔར་མེད་གསར་དུ་སྒྲུབ་པའམ། སྔར་ཡོད་
གསལ་བར་བྱས་པ་སྟེ་ ཐ་དད་ དེ་གཉིས་ལས་གང་ཞིག་ཡིན་ཞེས་དང་ ། ། རྩོལ་བྱུང་གི་ གཏན་
ཚིགས་ ཀྱང་སྔར་ཡོད་གསལ་བའམ་སྔར་མེད་སྐྱེ་བ་གང་ཡིན་ ཐེ་ཚོམ་ ཟའོ་ཞེས་ རྩོམ་པར་
བྱེད ་དོ ། ། དེ་ནི་ བསྒྲུབ་བྱ་ ལ་ སྒྲོ་བཏགས་ ཏེ་རྩོད་པ་ཡིན་ན་རྟགས་ མ་ངེས་པ། ། བརྗོད་པའི་
སུན་འབྱིན་ ལྟར་སྣང་ དང་། རྟགས་ལ་སྒྲོ་བཏགས་ཏེ་རྩོད་པ་ཡིན་ན་ རྟགས་མ་གྲུབ་ པ་བརྗོད་
པའི་སུན་འབྱིན་ ལྟར་སྣང་ ངོ་ ། །
ཡང་ཕྱི་རྒོལ་ན་རེ། རྩོལ་བྱུང་གིས་དུང་སྒྲ་མི་རྟག་སྒྲུབ་པ་ན། དེའི་ དོན་གྱིས་ ཏེ་ཤུགས་ལ་
རྟག་པར་ འདོད་ པ་ མིན་ པའི་གློག་སོགས་རྩོལ་བྱུང་མ་གྲུབ་པར་བརྟེན་མི་རྟག་པའི་ མི་མཐུན་
ཕྱོགས། ། རྟག་པར་ སྒྲུབ་ པའི་ བརྗོད་དོན་ ཅན་དུ་ གོ་ བར་ མཚུངས་ སོ་ཞེས་པའི་ལྟག་ཆོད་
འདི་ནི། །འཁྲུལ་བ་ སྟེ་མ་བྱས་པ་སོགས་གཏན་ཚིགས་ གཞན་གྱིས་བསྒྲུབ་བྱ་ རྟག་པ་

ཀུན་བཏུས་མཆན་འགྲེལ།
ལ། ། རྩོལ་བྱུང་ལྟ་བུ་ དེ་ཡིས་སྒྲུབ་པ ར་ སྒྲོ་བཏགས་པ་ དེ་ ནི་མ་ངེས་པར་བརྗོད་པའི་སུ་འབྱིན་
ལྟར་སྣང་ ངོ་ ། ། ཡང་རྩོལ་བྱུང་གིས་དུང་སྒྲ་མི་རྟག་པར་སྒྲུབ་པའི་དཔེ་བུམ་པ་བཀོད་པ་ན། ཕྱི་རྒོལ་
ན་རེ། བུམ་པ་ཁོ་ན་མི་རྟག་པར་སྒྲུབ་པའི་གན་ཚིགས་དང་དཔེ་གང་ཡིན་ཏེ། དེའི་གཏན་ཚིགས་མེད་
པར་ཐལ། བསྒྲུབ་བྱའི་ཆོས་དཔེ་ལ་རྗེས་འགྲོ་མེད་པའི་ཕྱིར་ཞེས་བུམ་པའི་དཔེས་སྒྲ་མི་རྟག་སྒྲུབ་
པ་ན། དཔེ་བུམ་པ་ལ་ཡང་ ཐལ་ བར་ འགྱུར་ བ་ མཚུངས་པར་འདོད་པ་ ཡི་སྐྱོན་བརྗོད་
ཡང་། །གང་ཡང་ རྒོལ་བ་ གཉིས་ཀ་ ལ་གྲུབ་པའི་རྟགས་ཆོས་གཉིས་ལྡན་གྱི་དཔེ་ཡོད་བཞིན་
དུ་ གཏན་ཚིགས་ ཀྱི་ལམ་མི་འཐད་པར ། ། རྩོད་པ་ དེ་ནི་ མི་རྟག་པ་དཔེ་བུམ་པ་ལ་རྗེས་འགྲོ་བྱེད་
པར་དངོས་སུ་མཐོང་ཡང་ དཔེ་ལྟར་སྣང་བ་བཞིན ་དུ་སུན་འབྱིན་བརྗོད་པའི་ཕྱིར ། ། ལྟག་ཆོད་
དེ་སུན་འབྱིན་ལྟར་སྣང་ཡིན་ནོ། །དེ་དག་ནི་ ལྟག་ཆོད་ཀུན་ལས་ དབྱེ་བ་དང་ལན་འདེབས་ཚུལ་
ཕྱོགས་ཙམ་མོ ་སྟེ་ཡིན་གྱི་གསལ་བར་དབྱེ་ན་མཐའ་ཡས་ཞེས་པའོ ། །
གསུམ་པ་ལ་གཉིས་ཏེ། རྩོད་སྒྲུབ་ཀྱི་བརྟགས་པ་མི་འཐད་པར་བསྟན་པ་དང་། ནོར་འཁྲུལ་ཅན་
གྱི་མུ་སྟེགས་བྱེད་གཞུང་དགག་པར་གདམས་པའོ། །དང་པོ་ནི། ལྟག་ཆོད་ བཅུ་བཞི་པོ་ རྣམས་
ལ་རྩོད་སྒྲུབ་ཏུ། །ཕྱིན་ཅི་ལོག་དང་བརྫུན་ཉིད་དང་། །འགལ་བ་ཉིད་དེ་སྐྱོན་
གསུམ་ འཕང་སྟེ་མཚོན་པར་བྱས་ཀྱང་ ། །གསུམ་པོ་ མ་འདྲེས་པར་ ཐ་དད་དུ་མཚོན་ ནུས་པ་
མིན་ཏེ ། ། ཐམས་ཅད་རིགས་གཅིག་པ་ལྟ་བུར་འདྲེས་པའི་ཕྱིར་རོ། །དེའི་ཕྱིར་ ལྟག་ཆོད་རྣམས་
ཀྱི་མཚན་ཉིད་ དང་དེ་ལ་ལན་གྱི་ཚུལ་ཡང་ ། ། ཤིན་ཏུ་ དཀའ་བར་ གནས་ཤིང་ངག་སྦྱོར་གྱི་
རིགས་པ་ཕྲ་མོར་ ཡིན་པ་ ཡང་། །ཤེས་ པར་ བྱ་ ལ། རྒྱས་པར་ནི་བྱེ་བྲག་པའི་རིགས་པ་དང་
རྐང་མིག་པའི་ རིགས་པ་བརྟག་པར་ དག་ལས་ ཡང་ ཤེས་པར་བྱའོ ། །ལྟག་ཆོད་གཞན་
མཐའ་མེད་པ་ ལ་ ཡང་མཚོན་བྱེད་ དེའི་ཕྱོགས་ཙམ ་གྱིས་ཤེས་པར་ནུས་སོ ། །

གཉིས་པ་ནི། ཡང་བརྗོད་པ། རྟོག་གེའི་ རིགས་ལམ་ ཕྱོགས་ཙམ་ ཞིག་བསྟན་པའི་
མུ་སྟེགས་ བྱེད་ ཀྱི། ། བསྟན་བཅོས་ དེ་ ལ་ ཡང་ ཚད་མའི་ མཚན་ཉིད་ མ་ནོར་བ་ མ་བསྟན་
ཞིང་། ། ཅུང་ཟད་བསྟན་པ་རྣམས་ཀྱང་ རང་གི་སྦྱོར་བ་ བཀོད་པ་ དང་ཡང་འགལ ་བར་གྱུར་
བས་ན ། ། སྐྱེས་བུས་གང་ འདོད་ ཀྱི་ དོན་སྒྲུབ་པར་བྱེད་པ་མིན ་ཏེ ། ། ལོག་པར་བཤད་པ་ཡིན་
པའི་ཕྱིར་རོ། །ཐར་འདོད་ཀྱི་གདུལ་བྱ་བཀྲི་བར་འདོད་པའི་གང་ཟག་ གང་ཞིག་ མུ་སྟེགས་པ་གཞན་
གྱིས་བརྟགས་པའི་ རྟོག་གེའི་ལམ་ནས་ བདག་མེད་པའི་ ཆོས་ཉིད་ རྟོགས་པ་ ལ་ཁྲིད་ པར་
བྱས་ ན། ། ལམ་ཕྱིན་ཅི་ལོག་ཏུ་གོལ་བ་ཡིན་ཏེ། ཐུབ་པའི་བསྟན་ པ་ ལས་ རྒྱབ་ཕྱོགས་སུ་ཆེས་
ཆེར་བསྲིངས་ ནས་ཐར་ལམ་ལས་ ཉམས་པར་བྱས་མ་ཡིན ་པའི་ཕྱིར་རོ ། ། ཆོས་ཉིད་བདག་
མེད་པའི་དོན་གྱི་སྙིང་པོ་ལ་དཔྱད་པས་རྣམ་པར་དག་པར་འགྱུར་བ་ལས་གཞན་དུ་སྒྱུར་བར་མི་ནུས་
མོད། །དེ་ལྟ ་ན འང་དེ་བཞིན་གཤེགས་པའི་ཆོས་རྣམས་ཀྱི་མཚན་ཉིད། ། འདུས་
བྱས་ཐམས་ཅད་མི་རྟག་པ། །ཞེས་སོགས་གསུངས་པ་ལས་ གལ་ཏེ་ རྟག་པ་སོགས་རྣམ་པ་ གཞན་
དུ་འགྲོ་ ཞིང་སྟེ་ལོགས་པར་བཟུང་ ན་ རིག་པས་ དཔྱད་ ནས་དགག་ པར་བྱ་བའི་རིགས་སོ ། །
བཞི་པ་ནི། མངོན་རྗེས་ཀྱི་ ཚད་མའི་ཕུང་པོ་ ལ་གཞན་སྡེས་བརྟགས་པའི་མཚན་ཉིད་དང་
ངོ་བོ་གྲངས་ངེས་སོགས་ཀྱི་ སྐྱོན་ རྒྱས་པར་བསལ་བར་བྱས་པ་ དང་ རང་ལུགས་ཀྱི་ཚད་མའི་མཚན་
ཉིད་སོགས་ཀྱི་ ཡོན་ཏན་རྒྱས་པ་རུ། །རབ་ ཏུ་ གསལ་ བར་ བྱས་ པ་ ལས་ བསྟན་བཅོས་
འདི་རུ་དགེ་བ་ཅི་བསགས་ པ་ དེས། །སྐྱེ་བ་ ནས་ སྐྱེ་བར་ བརྒྱུད་པ་རྣམས་སུ་ཐར་པ་ལ་
ཡོན་ཏན་ཡོད་ པ་དང་འཁོར་བ་ལ་ཡོན་ཏན་ཡོད་པ་ མིན་ པར་ ཤེས་པ་ཡི། །གྲུབ་མཐའ་
གང་ཞིག་ ཞི་ བ་ཐར་བའི་ལམ་ལ་གནས་ཤིང་། བདག་འཛིན་སྤངས་ཏེ་འཁོར་བ་ལས་གྲོལ་ ཞིང་འགྲོ་
བ་ཀུན་ ལ་རྣམ་ པར་ ཐར་ བའི་བདེ་བ་གསུམ་ སྟེར་བར་ཤོག།།

ཀུན་བཏུས་མཆན་འགྲེལ།
ལེའུའི་མཚན་ནི། ཚད་མ་ཀུན་ལས་བཏུས་པ་ལས་ལྟག་ཆོད་བརྟག་པའི་
ལེའུ འི་ མཆན་གྱི་འགྲེལ་པ་ སྟེ་དྲུག་པའོ།། །།
གསུམ་པ་བསྟན་བཅོས་རྩོམ་པ་མཐར་ཕྱིན་པར་བསྟན་པ་ནི། ཚད་མ་ཀུན་ལས་བཏུས་
པ་ཞེས་བྱ་བའི་རབ་ཏུ་བྱེད་པ་སློབ་དཔོན་ཕྱོགས་ཀྱི་གླང་པོས་མཛད་པ་
རྫོགས་སོ།། །།
གསུམ་པ་ཐ་མར་བསྒྱུར་བ་མཐར་ཕྱིན་འཇུག་གི་དོན་ནི། རྒྱ་གར་གྱི་མཁན་པོ་བ་སུ་
ངྷ་ར་རཀྵི་ཏ ་ཞེས་ནོར་འཛིན་སྲང་བ་དང་ ། བོད་ཀྱི་ལོ་ཙཱ་བ་དགེ་བསྙེན་སེང་རྒྱལ་
གྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། རྩ་མཆན་འདི་ནི། མདོ་སྨད་རྫོང་སར་
ཁམས་བྱེའི་མཁན་ཆེན་དབོན་སྟོད་མཁྱེན་རབ་རིན་པོ་ཆེ་དང་། དེའི་ཐུགས་སྲས་མདོ་སྲིབ་པ་ཐུབ་
བསྟན་རྒྱལ་མཚན་རྣམ་གཉིས་ཀྱི་ཞལ་སྔ་ནས་སྔ་ཕྱིར་གཞུང་འདི་ཉིད་ཀྱི་འཆད་ཁྲིད་ལེགས་པར་
ཐོབ་ཀྱང་། རྒྱ་དམར་ནས་བོད་ཀྱི་བསྟན་པ་ཉམ་ཆག་ཏུ་བཏང་བ་དང་། རང་ཉིད་ཀྱང་སྔོན་ལས་བཙན་
པོས་ལོ་ཉི་ཤུ་ལྷག་བཙོན་བཟུང་དུ་གྱུར། དེ་རྗེས་མཆོག་གསུམ་ཐུགས་རྗེས་ཐར་ཏེ་རྒྱ་གར་དུ་བསླེབས་
པ་ན། གཞུང་འདིའི་བཤད་རྒྱུན་གླེང་མཁན་འགའ་རེ་ཕྲད་པ་དང་། ལྷག་པར་གངས་ཅན་མགོན་པོ་
༧རྒྱལ་དབང་ཐམས་ཅད་མཁྱེན་ཅིང་གཟིགས་པ་ཆེན་པོ་བསྟན་འཛིན་རྒྱ་མཚོ་མཆོག་གིས་གཞུང་
འདིའི་འཆད་ཉན་གྱི་རྒྱུན་གསོ་རྒྱུའི་ཐུགས་བསྐྱེད་རླབས་པོ་ཆེའི་ཞབས་འདེགས་སུ་དམིགས་ཏེ་སློབ་
དཔོན་ཉིད་ཀྱི་རང་འགྲེལ་གྱིས་གཞིར་བཟུང། དེར་གོ་དཀའ་བ་རྣམས་རྒྱལ་ཚབ་ཆོས་རྗེའི་འགྲེལ་པ་
དང་། འཇུ་མི་ཕམ་གྱི་མཆན་འགྲེལ་ཐོག་གོ་བ་ཅི་ལོན་བྱས་ནས། རྒྱལ་ཁམས་ཉུལ་བའི་བྱ་བཏང་མདོ་

སྲིབ་པ་ངག་དབང་ཀུན་དགའ་དབང་ཕྱུག་ཅེས་འབོད་པའི་རྨོངས་རྟུལ་སྙོམ་ལས་མཁན་གྱིས་བོད་རྒྱལ་
པོ་༢༡༡༣རབ་བྱུང་བཅུ་དྲུག་པའི་མེ་སྟག་ལོའི་ཐ་སྐར་ཟླ་བའི་དཀར་ཕྱོགས་